کوردستان تایمز
لە میانى بەرنامەیەکى تەلەفزیۆنیدا رایگەیاند: ئەمریکا پێشێلى بنەمای یەکپارچەیی خاکى سوریا دەکات و یارى بە کارتى کورد دەکات.
سێرگى لاڤیرۆڤ وهزيرى دهرهوهى رووسيا لە میانى بەرنامەى تەلەفزیۆنى (مۆسکۆ،کرملین،پۆتین) و لە پەراوێزى کۆبوونەوەى کۆمەڵەى بیست کە ئێستا لە بۆینس ئارسى ئەرجەنتین بەڕێوەدەچێت ڕایگەیاندووە، ولایەتە یەکگرتووەکانى ئەمریکا لە رۆژهەڵاتى فورات بە ئاشکرا بنەماى یەکپارچەیی خاکى سوریا پێشێل دەکات.
لاڤیرۆڤ وتوشیەتى: بە تێپەڕبوونى کات دەرکەوتووە کە وڵاتانى رۆژئاوا نەیانتوانیوە هیچ ستراتیژێکى شوێنگرەوە بۆ سياسهتى روسيا له سوريا دابنێن.
نیگەرانى وڵاتەکەشى لە رووداوەکانى رۆژهەڵاتى ڕووبارى فورات دەربڕیوەو ڕایگەیاندووە کە ئەو کارەى ئەمریکا دەیکات، مایەى قبوڵکردن نییە، دەیەوێت دامەزراوەى تر بۆ شوێنگەرەوەى دامەزراوە حکومییەکانى سوریا دابنێت.
بە وتەى وەزیرى دەرەوەى روسیا، ئەمریکا یارى بە کارتى کورد دەکات، ئەوەشى بە یارییەکى مەترسیدار وێناکردووە، لەسەر ئەو بنەمایەى پرسى کورد نەک هەر لەسوریا، بەڵکو لە عێراق و ئێران و تورکیاش بابەتێکى هەستیارە.